gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl gl gl gl gl gl gl gl gl gl gl gl en de en sv fr de de gl gl gl gl gl gl gl es gl gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Axudas millonarias para a pesca industrial e desmantelamento da de baixura
Cuarta feira, 05 de outubro de 2022
O goberno español subvencionou entre 2000 e 2007 a pesca industrial galega con 619 millóns de euros. Mentres, esqueceuse da pesca artesanal.
O Artic Sunrise, atracado na Coruña, poderá ser visitado o vindeiro martes 4 de maio
Nos sete anos comprendidos entre 2000 e 2007, o Ministerio de Pesca subvencionou os armadores de buques con base en Galiza cun total de 619 millóns de euros. Esta cantidade foi a máis elevada de todo o Estado Español, se a comparamos por comunidades autónomas, como se corresponde coa flota máis numerosa: en Galiza hai censados un total de 5.225 barcos (no Estado Español a cifra elévase a 11.254).
Porén, a totalidade destas axudas foron a parar a embarcacións de alta tonelaxe, é dicir, as que se adican á pesca de altura nos caladoiros da Unión Europea (dende Gran Sol até o Atlántico Nordeste) e a de gran altura (nas augas internacionais dos océanos Atlántico, Indico e Pacífico). Así o desvela o informe “A pesca en España: unha lección non aprendida” do colectivo ecoloxista Greenpeace, que estes días está a ser presentado en Galiza coincidindo coa celebración da Conferencia sobre a Reforma da Política Pesqueira Común (que se celebrará na Coruña a próxima semana) e coa reunión de Ministros de Pesca da Unión Europea (que terá lugar en Vigo).
Pola contra, ningunha destas axudas millonarias (ver cadro) foi parar a algunha embarcación de baixura (aquelas que teñen menos de 12 metros de eslora e que faenan no noso litoral. Este dato contrasta coa relevancia desta flota, xa que supón o 87% de todas as embarcacións censadas en Galiza (son uns 4.549 barcos). As cifras demostran así que as actuais políticas pesqueiras, tanto da Unión Europea (UE) como do goberno español, están a favorecer as grandes flotas industriais en detrimento da pesca artesanal e local, malia o seu peso estratéxico tanto no propio sector como no territorio galego.
A pesca de baixura, xera máis emprego e é máis sustentábel
En materia de emprego, a flota industrial (que en Galiza supón o 13% da flota e o 87% das capturas) dá traballo no Estado Español a preto de dous milleiros de persoas. Mentres, a de baixura, emprega a máis de 30 mil persoas. A isto engádense outros factores como a propia sustentabilidade ambiental: a pesca local enmárcase, por definición, dentro dun modelo de xestión sostíbel dos recursos mariños: contamina menos, esquilma menos os mares e xera menos capturas.
Porén, as únicas subvencións que están a recibir por parte do Estado, que xestiona as axudas europeas adícanse ao seu desmantelamento. O goberno español fomenta a desaparición da pesca artesanal, financiando con fondos públicos o desmantelamento destas embarcacións, mentres apoia a construción e mellora dos grandes barcos. Para demostralo, un dato que achega Greenpeace: entre 2002 e 2006, o Estado Español recibiu 1.600 millóns de euros da UE, que se empregaron nun 90% para desmantelar barcos de baixura. Aínda máis, das 53 embarcacións que recibiron axudas no Estado Español, só tres tiñan unha eslora menor a 25 metros.
Neste contexto, Greenpeace realiza unha serie de recomendacións ao goberno español para que, aproveitando a presidencia de quenda da Unión Europea, impulse medidas destinadas a unha xestión efectiva e sostíbel dos recursos mariños. Piden a eliminación da sobreexplotación, a mellora das técnicas pesqueiras para recuperar stocks, limitar as capturas atendendo a recomendacións científicas, a promoción e o apoio á creación de reservas mariñas, a limitación de acceso a recursos e axudas só a aqueles países de cumpran a normativa, ou promover a transparencia na xestión dos produtos pesqueiros dende a súa captura até o consumo final.
Podes ler aquí o informe de Greenpeace: "A pesca en España: unha lección non aprendida"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Barcos que receibiron as maiores subvencións da UE nos últimos anos (clica para ampliar) Fonte: Greenpeace
As embarcacións de grande tonelaxe son as que máis esquilman os mares e as que xeran máis contaminación
En Galiza o 87% das embarcacións censadas son de baixura (un total de 4.549 barcos) Imaxe: porto de Bueu / Flickr:triat3d
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto